[{"text_idx": "#000005", "text": "Magamise ajal levivad va\u0308hirakud agressiivsemalt"}, {"text_idx": "#000006", "text": "Rinnava\u0308hi rakk. Autor/allikas: craftydame/(CC BY-NC-ND 2.0)"}, {"text_idx": "#000007", "text": "Uus uuring na\u0308itab, et rinnava\u0308hi siirded moodustuvad paremini ajal, mil inimene magab. Ta\u0308helepanek on oluline, sest tulevikus vo\u0303ib parandada see va\u0308hi diagnoosimist ja ravi."}, {"text_idx": "#000008", "text": "Maailma Terviseorganisatsiooni (WHO) andmetel on rinnava\u0308hk u\u0308ks levinumaid va\u0308hivorme. Igal aastal haigestub sellesse umbes 2,3 miljonit inimest. Kui arstid avastavad rinnava\u0308hi piisavalt vara, on vo\u0303imalik haigusest sageli priiks saada. Olukord muutub keerulisemaks, kui va\u0308hil tekivad siirded. Metastaas ehk siire tekib siis, kui va\u0308hirakud eemalduvad algsest kasvajast, liiguvad veresoonte kaudu la\u0308bi keha ja moodustavad teistes elundites uusi kasvajaid."}, {"text_idx": "#000009", "text": "Selleks, et va\u0308hisiirded liiguksid teistesse elunditesse, peavad va\u0308hirakud ko\u0303igepealt esmasest kasvajast eemalduma ja vereringesse sisenema. Siiani ei ole va\u0308hiuuringutes aga po\u0308o\u0308ratud erilist ta\u0308helepanu ku\u0308simusele, millal kasvajad metastaatilisi rakke levitavad. Varem oletasid teadlased, et kasvajatest vabaneb selliseid rakke pidevalt."}, {"text_idx": "#000010", "text": "Ajakirjas Nature avaldatud uuring na\u0308itab, et liikumine toimub enamasti siis, kui peremees magab. Uuringu ka\u0308igus, mis ho\u0303lmas 30 naissoost va\u0308hipatsienti ja hiirtega tehtud katseid, leidsid teadlased vereproovidest, et kasvaja tekitab rohkem ringlevaid rakke siis, kui loomad vo\u0303i inimesed magavad. Teadlased kogusid haiglaravil viibinud patsientidelt proove o\u0308o\u0308sel kell 4 ja uuesti hommikul kell 10."}, {"text_idx": "#000011", "text": "Nad leidsid pa\u0308evaste ja o\u0308iste proovide vahel ma\u0308rkimisva\u0308a\u0308rse erinevuse: 78 protsenti ko\u0303igist tuvastatud va\u0308hirakkudest leiti kella neljasest proovist. O\u0308o\u0308sel kasvajast va\u0308ljuvad rakud jagunesid kiiremini ja seeto\u0303ttu on neil suurem potentsiaal metastaaside tekkeks, vo\u0303rreldes ringlevate rakkudega, mis va\u0308ljusid kasvajast pa\u0308eva jooksul."}, {"text_idx": "#000012", "text": "Teadlased kordasid eksperimenti neljas erinevas rinnava\u0308hi mudelis, vo\u0303ttes ka loomadelt vereproovi, kui nad puhkasid ja kui nad olid aktiivsed. Tulemused u\u0308htisid inimestelt vo\u0303etud proovidega: 87\u201399 protsenti va\u0308hirakkudest tuvastati hiirte puhkefaasis."}, {"text_idx": "#000013", "text": "Teadlased so\u0303nasid, et on oluline mo\u0303ista, millal rakud ringlevad ja millal nad on ko\u0303ige agressiivsemad. Taoline teave aitab arendada uusi ravivo\u0303imalusi, et tappa just neid rakke, mis va\u0308hil teistesse organitesse levida aitavad."}, {"text_idx": "#000014", "text": "Miks va\u0308hirakud on osavamad just o\u0308o\u0308sel siirete moodustamisel, ei ole veel ta\u0308iesti selge."}, {"text_idx": "#000015", "text": "Teadlaste ja\u0308rgmine samm on va\u0308lja selgitada, kuidas saaks neid leide kasutada olemasolevate va\u0308hiravimeetodite parandamiseks. Ja\u0308rgmistes uuringutes soovivad teadlased teada, kas eri va\u0308hiliigid ka\u0308ituvad sarnaselt rinnava\u0308higa ja kas olemasolevaid ravimeetodeid saab muuta edukamaks, kui patsiente ravitakse eri kellaaegadel."}, {"text_idx": "#000016", "text": "Eesti teadlaste avastus annab lootust va\u0308hi avastamiseks vereproovist"}, {"text_idx": "#000017", "text": "Va\u0308ike valgujupp muutis va\u0308hiravimi ta\u0308ppisrelvaks"}, {"text_idx": "#000019", "text": "Uuring: enamik Eesti linnapuuke kannab ohtlikke haigustekitajaid"}, {"text_idx": "#000020", "text": "Avastatud aine aitab astronautide luid hoida"}, {"text_idx": "#000021", "text": "Fu\u0308sioterapeut: jutt o\u0303igest ru\u0308hist on iganenud"}, {"text_idx": "#000022", "text": "Koroonaviirusega nakatumine on to\u0303usuteel, ringi liigub palju uusi tu\u0308vesid"}, {"text_idx": "#000023", "text": "Uuring: mo\u0303ned patsiendid ma\u0308letavad oma surma"}, {"text_idx": "#000024", "text": "Vanemate vaktsiinipelgus vo\u0303ib tagasi tuua ohtlikud lastehaigused"}, {"text_idx": "#000025", "text": "Uuring nihutas rasvumisepideemia alguse arvatust varasemaks"}, {"text_idx": "#000027", "text": "Doktorito\u0308o\u0308: muutus kehakaalus vo\u0303ib vormida ka isiksust"}, {"text_idx": "#000031", "text": "Biostimulant pa\u0308a\u0308stab ma\u0308nde ka\u0308rsaka ka\u0308est"}, {"text_idx": "#000035", "text": "Tants D-vitamiini u\u0308mber: odav turundustrikk vo\u0303i po\u0303hjamaine paratamatus?"}, {"text_idx": "#000037", "text": "Meelespea ta\u0308iskasvanule: mille vastu peaks (uuesti) vaktsineerima"}, {"text_idx": "#000038", "text": "Hirmutav toiduvideo: katse \"mu\u0308rgise\" o\u0303una ja Fantaga \u2013 kui ohtlik on toit pa\u0308riselt?"}, {"text_idx": "#000039", "text": "Viis aastat Ebolat: tapva troopikahaiguse vastu puudub huvi ja to\u0303hus ravi"}, {"text_idx": "#000041", "text": "Kuidas parandada immuunsust? Immunoloogid jagavad praktilisi soovitusi"}, {"text_idx": "#000043", "text": "HPV vaktsiinist: ausalt ja emotsioonideta"}, {"text_idx": "#000045", "text": "Teadlane selgitab, kuidas sport tervist kahjustab"}, {"text_idx": "#000046", "text": "Suure osa la\u0308bipo\u0303lemisest po\u0303hjustab pikaajaline positiivne stress"}]